Gwamnatin jahar sokoto tace a shirye take ta hada hannu da hukumomi na gwamnati | Vision FM
Gwamnatin jahar sokoto tace a shirye take ta hada hannu da hukumomi na gwamnati
Gwamnatin jahar sokoto tace a shirye take ta hada hannu da hukumomi na gwamnati da kuma masu zaman kansu domin shigar al’umma acikin ayyukan kawo cigaba.
Gwamna Aminu Waziri Tambuwal ya fadi hakan ne a lokacin da yake karbar bakuncin daraktan kamfanin Chevron Senator Gbenga Aluko wanda ya kawo masa ziyara a ofishinsa
Aluko wanda yaje fadar gwamnati domin ya shaidawa gwamnan akan manufar da suke da ita na samar da dakin karatu na ji da fadi a daya daga cikin makarantinnen sakandire dake nan sokoto
A lokacin da yake jawabi, Aluko yace kamfanin Chevron a can baya ya taba samar da wani karamar asibitin maganin kirji a asibitin kwararru na Murtala Muhammad dake nan sokoto,yayinda wasu daga cikin yan asalin jahar sokoto suka amfana da daukar nauyin da kamfanin yayi ga wasu dalibban karatun likitanci da kuma karatun injiniyanci.
Yace kudirin gina wannan dakin na karatu da suke dashi yana daya daga cikin hanyoyinsu na bada gudummuwa a fannin ilimi ,inda yace yanzu haka suna gudanar da makamancin wannan aikin domin bunkasa samar da ruwa da kuma kiyon Lafiya a wasu sassa na kasar nan.
Makarantar horon hafsoshin sojoji ta kasa tace ta kaddamar da shirin bincike na musamman don gano dalibanta da ake zargi da sace jiki daga sansanin karbar horo inda suka arawa wasu Fulani makiyaya tufafinsu da kuma takalmansu.
Gwamnatin tarayya tace ta fitarda naira biliyan uku ga ‘yan kwangilar da ke aikin tagwayen hanyoyin gabas maso yamma dake neja delta don basu damar cigaba da gudanar da aikinsu.
Jam’iyyar adawa ta PDP tace kuskure ne ga shugaba Muhammadu Buhari yace yana son fitar da naira biliyan 365 wajen yaki da ta’addanci akasa alhalin wani zabe na kasa yana kusantowa.
Mai alfarma sarkin musulmi , Sa’ad Abubakar III ya bayyana wasu tsare tsare na horar da kimanin yara marayu 200 da suka rasa iyayensu sanadiyyar ta’addancin ‘yan kungiyar boko haram a arewa maso gabascin kasar nan.
Gwamna Rochas Okorocha ya karyata batun da ake na cewa yana tafiyar da gwamnati kamar yadda yake tafiyar da iyalansa kamar yadda ‘yan bokon jihar ke fada inda yace masu yin wannan batun sunyi babban kuskure.
Tweets by visionfmsokoto
© 2017 Vision FM. All rights reserved. Developed by Mu'ammil Web Development Services.